CELEX: 62020TA0134
Language: mt
Date: 2022-03-02 00:00:00
Title: Kawża T-134/20: Sentenza tal-Qorti Ġenerali tat-2 ta’ Marzu 2022 – Huhtamaki vs Il-Kummissjoni (“Aċċess għal dokumenti – Regolament (KE) Nru 1049/2001 – Dokumenti relatati ma’ investigazzjoni fil-qasam ta’ għajnuna mill-Istat – Deċiżjonijiet tat-taxxa bil-quddiem – Rifjut ta’ aċċess – Eċċezzjoni relatata mal-protezzjoni tal-interessi kummerċjali ta’ terz – Eċċezzjoni relatata mal-protezzjoni tal-għanijiet tal-attivitajiet ta’ spezzjoni, investigazzjoni u awditu – Preżunzjoni ġenerali ta’ kunfidenzjalità – Assenza ta’ natura inkonfutabbli – Obbligu ta’ motivazzjoni”)

25.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/26
            
         
      Sentenza tal-Qorti Ġenerali tat-2 ta’ Marzu 2022 – Huhtamaki vs Il-Kummissjoni
      (Kawża T-134/20) (1)
      
      (“Aċċess għal dokumenti - Regolament (KE) Nru 1049/2001 - Dokumenti relatati ma’ investigazzjoni fil-qasam ta’ għajnuna mill-Istat - Deċiżjonijiet tat-taxxa bil-quddiem - Rifjut ta’ aċċess - Eċċezzjoni relatata mal-protezzjoni tal-interessi kummerċjali ta’ terz - Eċċezzjoni relatata mal-protezzjoni tal-għanijiet tal-attivitajiet ta’ spezzjoni, investigazzjoni u awditu - Preżunzjoni ġenerali ta’ kunfidenzjalità - Assenza ta’ natura inkonfutabbli - Obbligu ta’ motivazzjoni”)
      (2022/C 171/33)
      Lingwa tal-kawża: l-Ingliż
      
         Partijiet
      
      
         Rikorrent: Huhtamaki Sàrl (Senningerberg, il-Lussemburgu) (rappreżentanti: M. Struys u F. Pili, avukati)
      
         Konvenut: Il-Kummissjoni Ewropea (rappreżentanti: K. Herrmann u A. Spina, aġenti)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2019) 9417 final tat-18 ta’ Diċembru 2019 li tiċħad it-talba konfermattiva tar-rikorrenti għal aċċess għal dokumenti relatati ma’ investigazzjoni fil-qasam ta’ għajnuna mill-Istat imressqa mir-rikorrenti abbażi tar-Regolament Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).
      
         Dispożittiv
      
      
                  1)
               
               
                  Id-Deċiżjoni tal-Kummissjoni Ewropea C(2019) 9417 final tat-18 ta’ Diċembru 2019, li tiċħad it-talba konfermattiva għal aċċess għal dokumenti relatati ma’ investigazzjoni fil-qasam ta’ għajnuna mill-Istat imressqa minn Huhtamaki Sàrl abbażi tar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331), hija annullata.
               
            
                  2)
               
               
                  Il-kumplament tar-rikors huwa miċħud.
               
            
                  3)
               
               
                  Il-Kummissjoni hija kkundannata għall-ispejjeż.
               
            
         (1)  ĠU C 161, 11.5.2020.